Tukang Bubur Naik Haji: The Series

Tukang Bubur Naik Haji The Series (TBNH) yaiku sinetron saka Indonesia sing digiyaraké ing stasiyun RCTI saka 28 Mei 2012 tumeka 7 Februari 2017. Sinetron iki digawé minangka pangembangan saka serial filem televisi Maha Kasih dengan episode Tukang Bubur Naik Haji. Ing mangsa wiwitan, sinetron iki diparagani déning Mat Solar, Uci Bing Slamet, Nani Wijaya, Citra Kirana, Andi Arsyil Rahman, lan Latief Sitepu minangka paraga utama. Nanging Mat Solar minangka paraga utama mundur jalaran kahanan awaké sing kurang sehat. Nalika kuwi, Mat Solar mung sanggup tèken kontrak 200 episode.

Ing tanggal 27 Februari 2013, sinetron wis kasil nglumpati sinetron Anugerah kanthi 473-episode lan tanggal 29 April 2013, sinetron iki ngalahaké Islam KTP sing wis 558 episode, mulané Tukang Bubur Naik Haji dadi sinetron kanthi episode paling akèh nomer 3 ing Indonesia. Tanggal 25 Juni 2013 sinetron iki ngalahaké Putri yang Ditukar kanthi 676 episode, ndadèkaké Tukang Bubur Naik Haji ngancik urutan kaping loro. Lan ing tanggal 28 Desember 2013 sinetron iki pungkasané kasil ngalahaké Cinta Fitri kanthi 1002 episode, ndadèkaké Tukang Bubur Naik Haji manggoni minangka urutan kapisan ing pratélan sinetron kanthi cacah episode paling akèh. Sinetron iki pungkasane tamat ing tanggal 7 Februari 2017.

Sinetron iki naté diélingaké déning Komisi Penyiaran Indonesia jalaran panggiyaran tanggal 1 Februari 2014 dianggep nggunakaké kepentingan pribadhi sing nduwèni stasiyun tivi, RCTI, utamané Hary Tanoesoedibjo sing nalika kuwi lagi regeng-regengé nglakoni ing donyané politik karo Wiranto minangka capres lan cawapres sing nembé deklarasi lumantar Partai Hanura.

TBNH mirunggan 

 Episode 1000 Rebu, 25 Desember 2013
 Episode 1003-1004 Setu, 28 Desember 2013
 Episode 2000 Selasa, 31 Mei 2016

Bebungah

Rujukan

Pranala njaba 

  Sinopsis Tukang Bubur Naik Haji The Series
  Ulasan Sinetron Tukang Bubur Naik Haji The Series
  Halaman penggemar Tukang Bubur Naik Haji The Series di Facebook
  Profil pemeran Haji Muhidin dalam sinetron Tukang Bubur Naik Haji

Serial televisi Indonesia tahun 2012
Sinetron Indonesia tahun 2012
Sinetron SinemArt
Sinetron RCTI
Sinetron religius Islam